Source: http://www.chramec.sk/hu/a/vzn-c1-2016-51/
Timestamp: 2019-10-15 21:10:54+00:00

Document:
VZN č.1/2016 - Chrámec
Added: 21.12.2016 | 12 readings / views
Obecné zastupiteľstvo obce Chrámec na základe ust. § 11a ods. 9 zákona SNR č. 369/1990 Zb. o obecnom zriadení v znení neskorších predpisov v y d á v a t o t o
Okrsky a orgány pre hlasovanie v miestnom referende.
Účelom tohto nariadenia je upraviť v súlade s ust. § 11 ods. 9 zákona č. 369/1990 Zb. o obecnom zriadení v znení neskorších právnych predpisov (ďalej len „zákon o obecnom zriadení“) podrobnosti o organizácii miestneho referenda v obci Chrámec.
Obecné zastupiteľstvo vyhlasuje miestne referendum v súlade s ust. § 11a ods. 1 až 5 zákona o obecnom zriadení.
Na účely hlasovania a sčítania hlasov v miestnom referende sa zriaďuje v obci Chrámec jeden okrsok
Hlasovanie v miestnom referende sa uskutoční v zasadačke obecného úradu.
Orgán pre miestne referendum
Pre organizáciu miestneho referenda a zisťovanie jeho výsledkov zriadi obecné zastupiteľstvo v súlade s ust. § 11a ods. 6 zákona o obecnom zriadení bezodkladne po jeho vyhlásení orgán pre miestne referendum, ktorým je okrsková komisia pre miestne referendum (ďalej len " komisia")
Členom komisie môže byť len obyvateľ obce starší ako 18 rokov.
Člen komisie sa ujíma svojej funkcie zložením sľubu tohto znenia: „Sľubujem na svoju česť, že budem svoju funkciu vykonávať svedomite a nestranne a budem sa pritom spravovať právnymi predpismi Slovenskej republiky.“
Komisia musí mať najmenej 5 členov a 2 náhradníkov
Členov komisie menuje obecné zastupiteľstvo.
Dátum prvého zasadnutia komisie stanoví obecné zastupiteľstvo v súlade s ustanovením § 11a ods. 6 zákona o obecnom zriadení.
Na prvom zasadnutí určí žreb z členov komisie predsedu a podpredsedu. Žrebovanie riadi najstarší člen komisie. Zapisovateľa komisie, ktorý nie je jej členom, menuje starosta obce.
zabezpečuje riadny priebeh hlasovania, najmä dozerá na správne odovzdanie hlasovacích lístkov a dbá o poriadok v miestnosti na hlasovanie a v jej bezprostrednom okolí, dozerá na dodržiavanie právnych predpisov pri príprave a konaní miestneho referenda,
rozhoduje o sťažnostiach
vykonáva sčítanie hlasov a zisťuje výsledky miestneho referenda v obci,
vyhotoví a odovzdá zápisnicu o priebehu a výsledku miestneho referenda starostovi obce
plní ďalšie úlohy vyplývajúce z tohto nariadenia
1/ Hlasovania v miestnom referende sa môže zúčastniť obyvateľ obce Chrámec s trvalým pobytom v obci, ktorý je oprávnený voliť v zmysle ustanovenia § 2 zákona SNR č. 346/1990 Zb. o voľbách do orgánov samosprávy obcí v znení neskorších právnych predpisov (ďalej len „oprávnený volič“).
2/ Na prekážky vo výkone hlasovacieho práva v referende sa vzťahuje príslušné ustanovenie volebného zákona.
Zoznamy obyvateľov obce oprávnených na hlasovanie /ďalej len "zoznam"/ vyhotoví obec.
O vyhotovení zoznamov platia primerane ustanovenia zákona č. 346/1990 Zb. o zoznamoch oprávnených voličov.
Obec odovzdá zoznamy okrskovej komisii najneskôr hodinu pred začatím hlasovania.
Do zoznamu voličov komisia dopíše v deň hlasovania obyvateľa obce
na základe rozhodnutia súdu (ust. § 250z Občianskeho súdneho poriadku)
ktorý platným preukazom totožnosti preukáže, že má trvalý pobyt v mieste, ktoré patrí do okrsku.
deň konania hlasovania
otázka s vytlačenými rámčekmi, z ktorých jeden je nadpísaný slovom "áno" a druhý slovom "nie",
Oprávnený obyvateľ obce dostane hlasovací lístok v miestnosti na hlasovanie v deň konania hlasovania.
Výsledky miestneho referenda sú platné, ak sa ho zúčastnila aspoň polovica oprávnených voličov (oprávnených obyvateľov obce) podľa § 4 tohto nariadenia.
Volič hlasuje osobne. Hlasovanie je tajné.
Volič hlasuje odovzdaním hlasovacieho lístka, ktorý upraví spôsobom uvedeným na hlasovacom lístku.
Hlasovací lístok je neplatný, ak je pretrhnutý na dve alebo viacero častí, alebo ak je vyplnený spôsobom odlišným než je uvedený odseku 4 tohto ustanovenia.
O platnosti hlasovania a hlasovacieho lístku rozhoduje s konečnou platnosťou komisia .
Po ukončení hlasovania komisia otvorí schránku na hlasovacie lístky, a zistí:
počet neplatných hlasovacích lístkov /§ 9 ods.5 nariadenia/, ktoré vylúči z ďalšieho sčítania,
počet hlasov pre jednotlivé otázky.
Komisia vyhotoví v dvoch rovnopisoch zápisnicu o priebehu a výsledku hlasovania v obci, ktorú podpíšu predseda, podpredseda a ostatní členovia komisie. Dôvody prípadného odmietnutia podpisu sa poznamenajú.
počet voličov zapísaných v okrsku do zoznamu na hlasovanie,
počet voličov v okrsku, ktorým boli vydané hlasovacie lístky,
počet odovzdaných hlasovacích lístkov v okrsku,
počet odovzdaných platných a počet odovzdaných neplatných hlasovacích lístkov v okrsku,
počet hlasov pre jednotlivé otázky (ak sa hlasuje spôsobom „áno“ „nie“ počet hlasov podľa jednotlivých odpovedí pre každú jednotlivú otázku) v okrsku.
K zápisnici komisia priloží stručnú správu o obsahu sťažností, ktoré jej boli podané, a uzneseniach, ktoré k nim prijala.
Po podpísaní oboch rovnopisov zápisnice o priebehu a výsledku hlasovania predseda komisie jedno vyhotovenie zápisnice odovzdá bez meškania starostovi obce.
Komisia zapečatí odovzdané hlasovacie lístky a zoznamy obyvateľov oprávnených na hlasovanie a odovzdá ich spolu s ostatnými dokladmi o hlasovaní do úschovy obecnému úradu.
Obec vyhlási výsledky miestneho referenda do troch dní od doručenia zápisnice o výsledkoch miestneho referenda na úradnej tabuli s uvedením
dňa konania miestneho referenda,
celkový počet voličov, ktorí sa zúčastnili na miestnom referende,
počet hlasov pre jednotlivé otázky (ak sa hlasuje spôsobom „áno“ „nie“ počet hlasov podľa jednotlivých odpovedí pre každú jednotlivú otázku) v obci,
výsledok, ktorý z hlasovania vyplynul.
1/ Starosta obce vydá na vykonanie miestneho referenda podrobné pokyny.
2/ Miestnosť na hlasovanie a iné potreby na vykonanie miestneho referenda zabezpečí obecný úrad.
3/ O nárokoch členov komisie platia obdobne ustanovenia o nárokoch členov komisií podľa zákona č. 564/1992 Z. z. o spôsobe vykonania referenda.
Členovia komisie nesmú poskytovať informácie o priebehu a čiastkových výsledkoch hlasovania až do podpísania zápisnice o výsledku hlasovania.
Počas konania miestneho referenda je zakázané presviedčanie za určitý spôsob hlasovania v budovách, kde sídlí komisia, a v ich bezprostrednom okolí.
Na tomto všeobecne záväznom nariadení sa uznieslo Obecné zastupiteľstvo v Chrámci, dňa 23.02.2016
Toto nariadenie nadobúda účinnosť dňom 15.03.2016
V Chrámci, dňa 02.02.2016
Návrh Všeobecne záväzného nariadenia bol vyvesený na úradnej tabuli v súlade s § 6 ods. 3 zákona č. 369/1990 Zb. o obecnom zriadení v znení neskorších predpisov,
Dňa 02. 02.2016.
Pripomienky k návrhu neboli uplatnené.
Schválené všeobecne záväzné nariadenie bolo vyhlásené vyložením na úradnej tabuli
dňa : 23.02.2016
Všeobecne záväzné nariadenie bolo zložené dňa : 14.03.2016
Účinnosť nadobudlo dňom : 15.03.2016

References: § 11
 § 11
 § 11
 § 11
 § 11
 § 2
 § 250
 § 4
 § 6